
Preface (Thumakai) 


Vannoi ja hin mihem in pao le ham agil le abai 
aneicheh e ti iheu ve. Hiche lekhabu Thadou-Kuki Jaila’ 
(Poetry) hi mun chom chom le phaat chom chom a kisiem 
lasim kilakhom ahi. 

Hitobang Jaila bu a hin Jaila hohi hopnin tichu Tulai/ 
Tukhang a kisem (Modem Poem) le Gollui khanga kisem 
(Classical Poem) tin akihomme. Chule hiche jaila hohi 
Namngailut la abang Gamngailut la abangkhat Joldei la 
abangkit chu Nu le Pa chule Chate kivahchoi na la chule 
phaatbih hetna la aumin ahi. 

Ei Thadou-Kuki pao va hin paocheng midanga sanga 
gil tah tah ineijun ahi. Tulai khangthah ten paogil kicheh 
tah tali inei hou le paobai/paolham kimang hohi hetchet 
vel angaijin chule khol chilna neija khonunga hung seilen 
ding khang gelkhoh na pumrna ipao gilhou hi jah/man ding 
angaijin ahi. 

Hiche Jaila bu a lasim hohi kilagom ahijeh in alhinglel 
le akicheh lou umding tahsan aumme chule Jaila semho 
dei bangtah hilou ding jong umin te, hitobang hochu avella 
kihetmat toa abanna vetchil na (revised edition) teng 
semphat angaije. 

Lungthim luttah le phat luttah a Jaila/lasim hinsemho 
jouse chunga kipathu akiphong in ahi. 

Hiche Jaila simho jouse Pathen nin phatthei eiboh u 
henlang thucheng lacheng giltah tah ineihou hi hiche Jaila 
hin suhlang jep le suhlen jepna eimu sah tau hen 


Khaimang Chongloi 

TAH CHA PA 


N.T. Haokip. 


Mangjil leh gelmol 
Thimthu janmang bang lai’in, 

Pu leh Pa ten Tah Chapa tin, 

Gam leh guo huhjou vin nangjou e, 

Thingkho leh Malcha in khosam in, 

Nang, kei, hichete khuchete ti umlou 
Namtin, golcheng khatbang in silung kitohdel’in 
Dougal cheng doukhomin Hanla ana saove. 

Pu Chengjapao Doungel 

Koisola 'nabolem, Nampi khankho ding gelna a Tah chapa tia, 
thikho hinkho gellouva Melmatoh kimaito din 
pheiphungson e. 

Pu Enjaklhup Kholhou 

Phunggol cheng khankho ding gelnan, singsung umi 
cheng thongnuse in Dou Gal mano e. 

Pu Lhukhomang Haokip (Pache) 

Pupa patsa ijougam lei huhnan Mangkang kumpi te 

Dou Galin no e. 

Pu Tintong Haokip, 

Nampi huhnan Dou Gal ma a Palbang kisung’e. 

Pu Khotinthang (Kilkhong) Chief of Jampi, 

Long le ban phalngam in Nampi din Leipi in kido e. 

Chinga, thema kigel nahilou ham L 
Idia Pu le Pa patsa ijougam lei (Chunnu gam) sunga nam 
dangin vai ahom hitam?. Kumpite (India Govt.) 
silung moljeh hinte na tim’.O le Solkar (Manipur Govt.) 

thangthip jeh hinte na tim’o. Hisam ponte nangho, 
keiho, amaho, hichete, khuchete tia chi ie nam a gibing 
khenna jeh hitei inte. 


KHAI ’e, 

Tah Chapa tia tha le jung lunggel sekhoma 
lungkhat, thakhat kenga, khut khata pan lahkhom phat 
kikhel ding ahitai. 

Dou Gal melma tarn nante, Thimthun jong Meipi 
bang jingding ahinai, hinla Tah Chapa kagam le kalei a ding 
itithei cheh tengu leh setlei 
Nam jatamlai a Pahbang kipah tei nante. 


Tfaadou-Kuki MIL Subject 

KHUL A HUNGKON 


Ncy. Doungei 

1. Khul’a hungkon Tuhcha-som, Boitong kivon 
Chamlhatna Jalamjot, hanla samte, 

Sang sagol bang kho hinkhai khomte; 

Veina gam Mitinbung le Maap gam 
Lenlai Nibang emjing jeng’o. 

2. Amol alhang, daam le phai lhang hinlhah na 
Jalaithang Pu Galngal sulnung gamcheng, 

Chon le Han, Solkhona kol le Phai; 

Sc le Kai nehna gamlei jalcheng 
Heichang bangin paljing jeng’o. 

3 . Thingkho le Malchapom lhang lhahna gamlei 
Sathin, Salung, Sajam lhahna gamcheng, 

Changsel kaibang Bulput Henlhahna; 

Pu Pa guyang sella lupna cheng 
Han thanso nan mangjing jeng’o. 

4. Tongjing ihi Pu Pa gama dia, 

Pan na ihi Inam Henbul sutding; 

Lungkhat pheiphung songkhom utin, 

Ponlap khat jalnoiyah 

Heijam khat in heikhom jingjeng ute. 

KILUNG KHAT 

Khaimang Chongloi 


Vo ! kilungkhat min ngeipen, 

Koipen tah min nahimo ! 

Hibang minngei chungnung hi; 

Mikhat changmin hitheilou. 

2. Mini mithumma patna, 

Asom ajabou hithei, 

Insung khat minjong hithei; 

Chikhat namkhat le gamkhat min hithei. 

Hiche minngei neihodin, 
jalai vumma kikhojou, 

Insung kilungkhat ten jong; 

Changpang lamnga tung khoplou. 

4. Guikhao kiloitoho khu, 

Jaitha hatjo kivetna; 

Penna kitohlou hochu, 

Kilungkhat honbou ajodiu. 

Kilungkhat jaithahat hi, 

Khovan noija kithang pen; 

Ginchat manchah tamjongle, 

Kilungkhat bei hitheilou. 

6. Mitamdia jong khoh umtah, 

Alhomdia jong ngaichatpen; 

Honlah jousea lhathei pen, 

Minngei ngainom '‘KILUNGKHAT”. 

KA CHUN NU 

Ngamkholen Touthang 


1. Danglam mel a sandang toni, 

Navanchoi lhaolha nguihin kaso, 

Thonggo lonlhi kanglou kalong, 

Sangga laigil thimthu lelnom-e; 

Laijon sanggam mella kimdehlou, 

Huiva bang kamaona vangkho janggam; 

Ka chunnu laidam mellin kamu CHOLLHA nu. 

' 2. Ngaijin ngaileng chakah khong, 

Kumsot jaitha patbang kanem. 

Navang ngaijin lonlhin somai akhu.. 

Kavaimoi ngaisomel khangjing katho le, 
Goldang nunnop jalai ka lenteng; 

Lengvan sanglam dot-in nunkho kakou, 
Thouvo duot in neipom tadi KACHUN ngai. 

3 . Lhembi theilou naobang kakana “Heno....Heno”, 
Gollai ot-in chunnu anglum kangai, 

Kadoulai-e khulsin damnoi nachan; 

Setlei kimsoh in pheiphung sonleng, 

Chunnu damlum ang banna umdeh ponte, 

Ngaito melbeh a mudin einemjing, 

Hoiba nahim ka Chun ngai nang KACHUNNU. 

JAAN LAI PENGPA LEP 

Thangcha Doungel 

1. Jaan lai pengpalep haam haam da to, 

Ija silling monna dehlou; 

Aw lhang kumkho kihei loijin, 

Ka silung hel banna ding in. 

Vangkho laija kalai len teng, 

Silung monna him him kaneipoi; 

Gol neihin ven ka hinkho hi, 

Lhiso le ka nan ka mange. 

2. ■ Janmang mel a samang ka jal teng, 

Gollin banjal in neina sang in; 

Lungguh thimthu ina lei in, 

Ka hung khah le janmang ahi. 

3. Sangthing chunga sahei bon pah ta, 

Kei ibah tiding kahi mo; 

Ahah sa e kahin kho hi, 

Lon lhin somai eichup jitai. 

LUNGMIT A KADOT JING 


Ncy. Doungei 


Lungmitna ka dotjing ka Chunnu gam 
Ahoidan mihem kamma seigol hilou, 

Nunnel’in kailhanglha jengin agam aidhim ah, 
Kabang jeng atollaijah. 

Honsung khat pah chitin bang pahkhom un 
Ngailut nan agam silpon bang huijin, 

Oh umlou, lomlou ah umlou 
Chamna le monnan bou alosoh jeng. 

M’illomlou Nam-choisang, Gamsung jemhoi 
Mi chungchon, mi hangsan namlunlai ho, 
Minthei hou leh a choi’at nau thuho 
Mangtalou ding jem’in alang cheh ui. 

O, anop ahoidan seijoulou 
Leitindo, Paotin jong khatbang kisangto in. 
Khangnou sang-Ja lamtol chamchung a lungkhat in, 
Khongkhat gin’in kolva bang abelding deng uve. 



Tfoadou-Kuki Jaila Lahkhom 


KA NGAI GAM NOM 

Ngamkhoien Touthang 

Kum sangjabi kinong nong in achultai, 

Z- Mangpa nop nunkho Zalengam, 

Hoiba nahim.lunggil kichat umlouna; 

Khul Sinlung turn paijin, 

Athang athange chung gama; 

Hopaijin Shan Mang lunlai veigamlei; 

Alotai Ju le Va gam.,,, khohui kainoi, 

Nanga keiya ti umlou Zalengam. 

Molle lhang damphai engsel Zougam nom, 

Pi le pu.Chun le Jo khulsin samang jalna, 

Kidil lhit lhet, shitui jin dildel; 

Hoiba nahim.... lunggil kichat umlouna, 

Dingpi moljang kilong ngai em? 

Damphai nomjong kikheldeh ponte; 

Chindung luipi kangngai em? 

Nanga keiya ti umlou Zalengam. 

Oh 1 Chungmang Pa then selguh datan Til UTAH gil, 

Navanchoi lonlhi thonggo kalong long. 

Ka-oi oi chimlou Pu le Pa noplai nunkho, 

Katup tup e nopdah gin.... chollou in; 

Kumsot gimna thimpi beiloi hen, 

Khangun, thouvun, ding doh un, 

Nanga keiya ti umlou Zalengam. 

SAHEI PAH 


S.L. Satkho. 

Kumtin chullou tolthing sahei lanu vetchim lou, 

Mellin lome tolthing nu, pah hoijin pah jingin, 

Haocha lanu O khi sangin jong mel lome tolthing nu, 
Kumkhon pah j ingin nalenna gam sangthing lei, 

Koma laitol kahung lenge sanphah joulou lanu. 

2. Mitin kinepna tolthing sahei vetchimlou ve, 
Chung Pathen hamjang boh nahi nalenna 
gam tolthing chung, 

Vangkho laija khannou gollin tongdon 
nome na thimthu; 

Suntin housu mang behnome tong 
neidongin heisa lanu, 

Hungtol kumin nitnom jaila oi hite lenpi gollaija. 

Mellome tolthingnu dongkai sahei lanu pah emsel toh, 
Haocha lanu shesum sangin jong navah joi onthing lella; 
Kumsot silung lhainam na lennagam sangthing chung 
Lhang kumkho kiheijin namel hoi chulji ta, 

Kum temlou chulloupah bon chulni umlou kumkhon. 

4. I-lou kipam nahim chul ding na melhoi sahei lanu, 
Chamkang lounou thong lhung nante nangdin; 
Khannou gollin lamang dotne na pahkit ding, 
Kumkhon pah jingin vangkho laija melmu din; 
Chavang khalni emsel noija napah emsil sek... 

5. Suntin sim ngengchal nun jailan oije oichim lou, 

Mitin siung monna nangbou nahi vetchimlou lanu; 
Hungtol kumin lanu babil bapeh nang’e neo gol laija, 
Napal laini achultai O Sahei lanu onthing lelchunga; 
Tolthing chunga janda jangcham lung kisih nahim. 

6. Kailou jenin chuhkho lhummei 
sangmol tolthing nu kom, 

Khulou jenin dongkai vetchim lou sahei lanu somai; 
Thingtin pallai kom jangva nun 
namel hoi munom e onthing chung, 

Lhanglha hei sangmol tolthingnu 
kom bolden tang natim’e; 

Bolden tang natim e kumkhon tolthing chung. 

7. Chavang khalni thong lhunghen sahei 
lanu mel muna din, 

Lungjon thimthu lelkah leh pallai lokah heisa gop kaije; 
Lenlhang kum kiheije chavang khalni thong alhungtai, 
Thingtin dongkai O Sahei lanu pahkit nin; 

Achom ngeije... na pallai ni moldan tolthing Sahei. 

SEN LUNGDEI 

Ngamkholen Touthang 

1. Senlai lung a deilhen le lungset masa, 

Napah-e laidum gamheinu zoukho sangthing chunga, 
Theibang senna pi le pu thimthu Jaila ka’oi khompi, 
Bolna vangkho penna vaigamlei adang’e; 

Kunasot laigil thimthu lalngam louvin.... 

Hamjang pha thonglhun kal kadot in, kumtin kakapi, 
Kunasot changkhomang, hoija solang bang tang em?. 

2. Zoukho onthing chunga oi them Khu va nu, 
Natongso nemheu athong’e vaigamlei, 

Tangkho lappi nunlui sen golcheng kimnai me; 
‘Tinggo sangga keivang vaigam a ka danglhai, 

Jaitha patbang kanem, bolna vangkho 
thongnu kasetai; 

Ohe ! Chungmang Pathen selung heithemo, 

Sen sangga kei hinkho kilesah kit in, 

Kunasot changkhomang, hoija solang bangtang em: 

3. Lenlhang kurnkho kiheijin gollai oijin kanaaove, 

Jatarn laija l Tingo thimthu lanaleng atam; 

Deidang kasai loujenne laidang kaleng loujen e, 

Kumtin choi louvin navang jailan ka oi.... 

Givang khen louding anglai nao bang pomnom e; 
‘Tingo selung iding hei themlou nahim? 

Chunnu lhakehsa anglum ngailai lonlhi kangtai e, 
Kumsot chang khomang hoija solang bangtang em; 

4. Ohe ! Ka janmango, sangga keivang. 

Theisan neova sen golngai le deilhennu toh, 
Penna vaigamlei thong nusesa vangkho 
nitnom kalenge; 

Phaimit singleng khangjing thokal ngahlel in, 
Jingkhang kathoteng sunpi toni 
kalhum joudeh poi. 

Gamnun theibang senkit kanome, 

Lhakehsa Chun le Jo lhavang ngaijin, Tingo kakou; 
Kumsot chang khomang hoija solang bangtang em? 

Chun le Jo puldou banna vangkholai deilhennu, 

Hung kiheijo navang khaltui kangbang kangah e, 

Kamei salai peolum song kahim me; 

Nadol chung tuivei nahim.’Tingo naselung gil, 

Tong hindon o, thimthu laigil sutlham hite; 

Kadoulai-e, jankhosot lonlhi thonggo kalonpi, 

Tup molso joulou lunglaidip kadap-e, 

Kumsot chang khomang hoija solang bangtang em: 

THING JANG VAH 

T.K. Siema Singson 


Sitlei kolmong kikeovin thingjang vahding hita, 

Gamgil bu-al khongin jangvan jaila awi; 

Jingpi phalvah huilhi koma laitol hung leng, 

Khangjing hung kithouvin goltangpa jalna a kon. 

Gamgil laija bu al gil loinu le jangvate, 

Vanlai peng palep hamin thouvun thingtin pallai komta; 
I lou dolhong chamchung lung mol nahim, tangpa, 
Khangjing hung kithouvin goltangpa jalna a kon. 

Jingpi phalvah lanu sumgin gingdeng deng’e, 

Aging deng deng’e jingpi phalvah lanu sumgin; 

Tengon na gollai nitnom lenkhong gintoh tengon ne. 
Khangjing hung kithou vin gol tangpa jal na a kon. 

Sitlei jang gam huilhi bon lhi jenjen jingpi phalvah in, 
Koma laitol hungleng nahim huilhi nu bolna vangkho; 
Khangthei lou vin lung molle tangpa jalna chamchung, 
Khangjing hung kithouvin goltangpa jalna a kon. 

Tangpa lung molle jingtin jalna dolhong chamchung, 

Sa ngalpa bangbon hot tang natime jalna chamchung; 
Linpi golcheng jingvai loukonan bon maso ta, 

Khangjing hung kithouvin goltanpa jalna a kon. 

6. Lung kisih lou nahim lenpi golcheng le paolel, 
Thimthun lelao eilel loujenin vangkho laija, 

Theisen na chun le jo angkoi lou sanga mibang peng kahi 
Khangjing hung kithouvin gol tangpa jalna a kon. 

7. Jiugtin tangpa lung molponte gol genu dolhong chung, 
Theisen nin sanggan mi bang ipeng’e leh jatam laija; 
Lhang kumkho kiheije pigo bang don songtan gollai ja, 
Khangjing hung kithouvin goltangpa jalna a kon. 

8. Mukho jinin Haocha lanu kom laitol nga bang kaleng, 
Pantang kasemgo pantang, kemteng lella jankhon; 
Kamilla taime lungmollin bu’al khonkhon thingjangvah, 
Khangjing hung kithouvin goltangpa jalna a kon; 
Milpong’e thingjangvah kon lanu tongso nemding deng, 
Chun le Jo sangin jong ka tongdon nome 
thingjangvah kon lanu. 

CHUNG CHOLLHA 


S.L Satkho 

Nahoi ngeije thangvan jolla Chollha valliu leo, 

Vah jingin bolna vangkho le sitlei chamchung; 

Kaleng chimpoi nang jankhoa golkotn kalenni hin, 
Vechim pong’e thangvan jolla chollha valliu leo, 
Golkom laitol nga-bang leng tading’e lhumda tan. 

Goltoh nitnom jaila oi tading’e sitlei chamchung, 

Vang kholaija kimolchim pong’e nang jankhon navahnoi; 
Keichang kahipoi khongbai nu jong ahamnai sitlei chung, 
Hung tolkumin nga-bang leng hite sitlei chamchung; 
Tangkho lam tadite kihei dingdeng kanome kemtang lella. 

Thangvan jolla chollha valliu leo nangbou nahi, 
Nangbou nahi Lhalam chollha vah emsil sel lanu; 

Hin vetan kalenna tolsung goltoh nitnom tangkho kalam, 
Nangjong lenga nahin jantin chung Shi’al 
nu kom lunglha; 

jantin jailan oi chim pong’e neo gol laija navah hoi. 

Hungtol kumin sitlei cham chunga lenghite vangkho laija, 
Damlai ni achom ngeije O ! 
thangvan jolla chollha valliu leo; 

Lhang kumkho kiheije nangdin sangmol 
lhanglha tang natime, 

Mukho jinin navah ngaijin kamao maove kemtang lella; 
Chollhanu somai muna din lhang kumkho kihei loijin. 



16 


Thadou-Kuki Jaila Lahkhom 


5. Jailan oi kanome nathimthu gollaija lhathah 
O bulung lung, 

Tolsung at bemonge bemmo bempu lunglung naogol laija 
Kumkhon chullouvin vah j ingin thangvan jol, 
Nangbang vetchimlou thangvan jolla 
lanu umlou noi sitlei, 

Ahsi somlengbon vanlaijol ageitai, 

Mangpha chollhanu mangpha. 

SIMLA! TE LAPI 


Lynda VaipheL 


1. Nampi kongtol ding’a themjil ihiu ve, 

Chikim jillai khannou te, 

Singdang vanchoi, vantham jolla lenglut ta, 

Hungtol kumkit ta setleija, 

2. Pi le pu khang in kho ie veng Ihing in, 

Lom min khong choiju vin, 

Mol le lhang hot nin Kolkima kithang 
Tu a gam le nampi kinepna ihiuve, 

Simlai golngai te. 

3. Tong kitoh del delin, pheiphung son ute, 

Lenlai khankho sunga hin, 

Chun le Jo lungtup molso din, pan lau te, 

Nampi khangthah golngai te. 

4. Khannou golngai chengho nitnom lenkhongin, 
Thonghen namtin te lah a 
Chullouvin pahhen genlaicha pheibang in, 
Simlai te kiloikhom nahi 

5. Samang jalna kon in khangin hungthou un, 

Bu-al khongta vaikon ding; 

Akhoto dingle ajemhoi ding Pakai in, 

Khangdon sopi nang le kei eikou uve. 

KHANGDONG HINGEL IN KHANKHO 

Peter Ngamsei Haokip 

1. I-lennao chun le jo gam, 

Nunnop laitol i-lennao sitlei hi; 

Chung Pathen vangbohna vangkho jol cheng, 

Daitheh kaijin amolgam tai, 

Aw iti laidip um hitam, 

2. Samang jalna kon in khangin hungthou un, 

Bu-al khongta vaikon ding; 

Akhoto dingle ajemhoi ding Pakai in, 

Khangdon sopi nang le kei eikou uve. 

3. I-lennao vangkho jolhi, 

Chung Pathen vangboh na hijing tahen; 

Tolthing Sahei pah bang emsel in, 

Chavang jingninou em bang in; 

Chitin namtin selung lhaina din, 

Pah namtui jin pahkhom u hiute. 

4. Phat hoilai hungbei jin tin, 

b khang hoilai molpang hunglep in tin; 

Chung Pathen selung lhai nan tem khanghoi, 
Huhhingna kisanloi ju te; 

Hamjang phatna vangboh changkhom din, 
Sihtui nu bang long khom ute. 

THANGTING MUOL 

Nguljang Anty Haokip 

1. Pen apatna jillou semlou na hibouve, 

Manipur leh India pumpi sung’a; 

Namin lojang kithang jong le chun, 

Thangting molhoi. 

2. Namchom chagate dia inmun, loumun leh tuimun, 
Nahinpe e changlong, anthruna, ju leh va, 

Nelou chaloute kihinso na din, 

Thangting lhang nangin. 

3. Nahoijin na loupi ngeije, 

Kumcheng in phaijang mi asang asing in, 

Na angsungah dilsun CHIBAI, 

Thangtin muol tin. 

4. Naphungnoi a hung longlha sihtui nu, 

Phaijang miten ne in don un, loumun ah; 

Na hongsunga johthei thinglong leh khompithei, 
Nelou chate sum leh pai lamna; 

Naman tarn ngei Thangting mol. 

5. Hinla solam gam Calcutta a kon in, 

Huilenkong, nang in tonglam nadon hoi hilou; 
Sahchungnung deilhen laitansa ho, 

Jinlhun in a lomlou jin dot in napang in; 

Hinkho phaimit nasin sah taime, 

Thangting lhang nang’in. 

6. Khoipi jinlhun (Imphal Airport) in them nachan nantem, 
Thilsem loupi 69 ho huija changvai kithe nabahsah; 
Kaplai naobang ahaithei nadiu vem, 

Mella mulou tongdon kal 
ngahlel ho; Chenlang galhembi tan, 

Thangting mol nang in. 

7. A-itih a jong chena khahlou, mit a jong mukhahlou, 
Namtin vaipi tolpi naso sahtai; 

Thilsem loupi 69 ho choldona mun leiset hinkho, 
Ajatchanpi ho leh a singsung umi chengtoh; 

Molle lhanga kalin ga-op jongleu, 

Mit a mella kimuna umdeh talou; 

Gibang khen na O Thangting lhang. 

8. Thangvan sanga vabang nahung lennao Huilengkong in, 
, Sitleinu thonglhung jou tahih jong leu chun, 

Lhaolha selou jenuvo, Gibang khenna sitlei leh, 
Chamkim louna gama ilen nahlai jeh uhi e. 


# Hiche Jaila hi nisim 16th August, 1991 gansemni (Fri) 
nilhah lam nidan 2:50 vellin India te Huilenkong IC.257 Boeing 
737 in Thangting mol a tosetna (Accident) anato a mihem 69 
hinkho ana molem tah jeh uva Jaila jihpan Thangting mol a 
enghou na leh athi ho lainat na a anasut ahi. Hiche tosetna 
ahin ei thinglhang mi Mr. J ames Khawjol, CCpur chuleh mipi 
hetthei MLA K. Bira leh I. Tompok jong ana jao lhone. 

THI NA 


Ngamkhohao Haokip 

1. Thina maito dinga gotsa koiham? 

Noplen lai hihen genthei pet hijong leh; 

Chapan lai hihen, tehset nung hijong leh 
Hihen! Gollhan laile nungah lai! 

Hao pet le Vaichat pet jenga jong, 

Pelthei lou thina vaihom, 

Thina maito dinga gotsa koiham? 

2. Haocha tollai anoplen lai hihen, 

Kichat lungset agin lou pet hijong leh; 

Meithai chaga a nungsung petnin, 

Khunlai genu bangin thinan koijin tin; 

Gaplhang suhnan mangin tin, 

Khunto dapnan mang tante. 

Thina maito dinga gotsa koiham? 

Thina ki-ang koi teng le ong ! 

Idunggel hou thinan avallhum jin, 

Hammo paomo akibang jitai; 

Ahing cheng jong alungmo jin, 

Ngoilhao vinte ahat cheng jong ! 

Hinna jouse thinan vallhum jita, 

Thina maito dinga gotsa koiham? 

4. Vaichat laiya thina hung khun, 

Nehlou chahlou akaiphong jin, 

Cholle nan jong ahoise deh ji-e; 

Khankho hinkho ahah dehyin, 

Vangse hamse chunga Thina khun, 
Thina son son alhut jitai. 

Thina maito dinga gotsa koiham? 

5. Lolhin na le kinepna dimset inn sunga, 

Kigin lou petnin Thinan vai ahin hom jin, 
Lungchang pohkeh akibang jitai; 

Lolhinna le kipana ho- 

Genthei kile na dia kigel chengjong, 

Huija vaija tham abang jitai. 

Thina maito dinga gotsa koiham? 

6. Nu le pa lungmonna Chateho, 

Khangdong melhoi thahat aput pet, 
Mella kinepna adimset lai; 

Thepna chihna a kisonpi lai, 

Hinkho kile nadia kigel cheng jong, 
Akoiji tai thinan votjin jen nin. 

Thina maito dinga gotsa koiham? 

7. Lungmong le gimna beija hinkho kiman lai, 
Nu anglum a kisen sah pet, 

Khonung khoma kigellou pet leh; 

Pa khankho tona jong achan sah jitai. 

Thina maito ding gotsa Koiham ? 

Thina maito dinga gotsa koiham? 



Thadou-Kuki MIL Subject 

KALENNAU THINGLHANG GAM 


23 


Vumsei Chongloi 

1. Kalennau pi le pu gam aw lhang tin sang, 

Lungtoh houdam minso bang alennau, 

Nanou dong engsel’in; 

Sim-ngengeha 1 khong le, 

Milmo oh ! gollin silung’a, 

Ekiem jing ding. 

2. Na hoi ngeije kalennau thinglhang, 

Dap jenin tui theng putna; 

Lhang tin chu thing tin pahhoi le, 

Lhummei ja jing noija, 

Sim le malla silung nemgol kim kitnin; 

■ Oh ! na hoi ngeije ! 

Kalen nau thinglhang gamnom. 

3. Malaija pi le pu silung mollaijin, 

Dougal vang thing chung; 

Cheng vabang leng’in, 

Lhang mikang Pathen thu; 

Vang tulai khang te; 

Selangdah thio gin-ngei pahhoi, 

Thinglhang gamnom. 

4. Ka gam hoi lhang-ngui chullou, 

Sung a chengten; 

Ki gou te lhang kumkho kihei kit nan, 

Chung Pathen malsom’in; 

Lhang-ngui tin mun tin, 

Kagel jing’e, pahhoi phattheina 
Chang ding’in. 

JOPA CHOI-AT NA 


Neipi Chongioi 

Aw Jopa ngai um; pachat chat lo dinga kilom, 

Pa lolhing, vetjuithei Jopa nalo e; Na vanchoi cheng e, 

Na singsung mite dinga ki thang^at pithei Jopa mantam, 
Singsong mite singtui lo a navaikon kah sunga, 

Na inneipi in itih... inlang jonin ahung vailhung dem, 

Tia ngahlel tah a ngayhjing kahi; kineppi um Jopa 

Ngai ngai um Jopa, khopi kelkot phung jousea natou teng 
. Kihedoh jengthei Jopa; gamsung upa holah a vetton thet 

Natou teng min ahet thei jeng Jopa man u, 

Lou vai nakon teng jongle khutgoh keuva hung kde louva, 
Chang le mini; sum le sel puma hungvai lhung jmg nahi. 

Na inneipi keima hin chavang nisa thoh a melhoimo di 

deilou jeh in , , . 

Najaitha napatna, ulsa longa cholle nanga nalodohsa, 

Na insung mite le navanchoi hon nomtah a kaneh u„. 
Kadon u... 

Na ditjou pouving e... Pa mantam, 

Na chunnu le na Jopa le na singsung mite kali a palai a 

napanna , , 

Chingthei tah a navaihop them, kahin kithang-at pi m 

kaki. sonpi e, , , , 

Nathange, nahat e, pasal pha, pasal hangsan nalo e, 

4. Lunglai gilla kison nan kaneiyin, nanga konna 
phatchomna lhasam louhel a kaneithei, 

Jopa mantam nahiye, 

inneipi dinga thilpha bola thise bolngailou 

Sana manlutah sanga jong, 

Ophir sana sanga jong manlu nalo e, 

Jingvai matah natho; louvai nakonna, 
paipeh dimset setna 
singtui tamtah puma 

5. Nahung vailhun jihin; Nanghi inneipi ngailu, 
vanchawi hole 

singsung mite ngailu nahi, 

ti atah lange.Nataona lonlhi aga tunkamutai. 

Pathen cha kahi taove, na singsung mite; 

Ichung Pathen in nadam kumkho sotsah hen; 

Vaii chunga kon phattheina tin tang le Noilam a thuhtah 

a kikhang phattheina tin tang toh 

kilhon hen. Aw Jopa ngai-um. vetjuithei tah Pa lolhing. 

GAM NGAI LA 


T.S Agou Singson. 


1. Kagam ngai thinglhang gamhi, 

Lungsiet te alennau gamchu, 

Chullou vin kithang jingjeng hen, 

Kalen nau thinglhang gam ngakim. 

2. Goltoh vabang kabol nau gam, 

Thinglel heisa pahna gam, 

U-lengle-ham ngei vacha te, 

Lenna gam tolthing sahei nu. 

3. Gam.lah a ka gam ngai chunungpen, 
Lhang lah a lhang hoi chungnungpen, 
Mollah a mol ngai chungung nahi, 

Silung hel nakai phong ngei jie. 

4. Tuhlou leh phongphodot haam honbon, 
Agam ngai nao a choichim poi, 

Simbu leh pengpalep ham hon jong, 
Thinglhang gam a jemhoi jui. 

5. Lhaang gamhoi, O thinglei heisa, 

Vacha chitin leh gamsa namkim, 

Pahcha pahle thingle song molle lhang, 
Najem hoije thinglhang gamhi. 

6. Mitnin alang’e nahatlai nikhohou, 
Solboh naho nao le Sa-ai Chang-ai, 

Sielkal Suhtum kho, kichop, kibot le Kungkal, 
Najemhoi je galhat Sehkhothang. 

Nungah melhoi Maalkhom lenna thinglhang, 
Ngambom le Khupting jong alennao, 

Naki lungsiet nau guilhung hih jongle, 

Najem houjui thudih nan thinglhang. 

U-leng akhonteng geldohin kouving ngem, 
Muollep tasa pi-le-pu te ngaicheng chu, 

Sem guo le thei len vahchoi kittao te, 
Hoilamma uraba nahiu hitam. 

NAMPI JAILA 


Nehthang Singson 


Nampi Lunlai Cheng bol na, 

Aisanpa henkol kai na, 

Pupa gamlei solang kaban ding hitam. 

2. bphunglai Jatam khoppi, 
Lenkhong gin pailhao hitin, 
Nampi ding khongpi beng’un, 
Jalam nadin. 

Khang’un thou vun Kuki te, 

Chung toni alhangkai tai, 

Nam dang vaikon jong, 

Vaiham matou jou ta. 

4. Pu Tintong le Pu Enkhup, 

Pu Kilkhong khankho gellun, 

Silung gilla mangthei lou, 

Nampi khankho. 

Nampi kaina Chung Pathien, 

Hin phungvuh in Kuki te, 

Chullou vin kiseijing hen, 

Gam le nam din. 

SINGSUNG JOPA MANTAM 


Neipi Chongloi 


Aw kajo ! Pa mantam eihin peuva 
Chungmang Pathen chu lunglai achamkim ‘e, 

Aw setlei Pa mantam, Pa manlu nahije, 

Najaitha napatna, na singsung mite singtwi nalo, 
Chungmang Pathen in nang nahinsem. 

2. Navanchoi hohi pheipha banpha asonadin, 

Ulsa longa natha kenga neihin khoukhah u... 
Kadam sungun naphatna hohi hinsa joupou vinge, 
Nasingsung miten vang kumkho sotnin. 

Aw ka Jo ! Chungmang Pathen in nang eihinpeh uva, 
Na vanchoi hole na sungsung mite ki thang’at pithei, 

Pa mantam; 

Kahin ngailuve, kangailut naohi chultih ni umponte, 
Nadam kumkho sothen, hamphat umpi j ingin, 

Aw ka Jo ngai, 

Mipa lolhing, mipa lhingset le mantam nahi. 

1 chungmang Pathen in napeh 
hamjang phatna navangho, 

Bulhing keija naman hin, lojang athange setlei chua; 
Na chamkim ‘e, la..mang kapah uve, 

Nachunga hin, vanchoi vangpha, 
singsung vangpha kalouve, 

Ja umtah pa nahije, Pa pacha chat 
dinga kilom mong nahije. 

6. Setlei vangkho a athange, Aw ka Jo ! ngailut na thusim, 
Acham jinge, mitin lunglai gilla mil mo in, 

Hepa ! lonlhi ha mmol thonggo hammo?.. 

Kamdam in lonlhi hidadem, thonggo hidadem 
Aw ka Jo ! nadam kumkho sothen, 

Chungmang Pathen tun nahi... hijingin.. 

NGAILUT CHUNNU 

Lamgunlien Chongloi 


1. Aw kangailut kachunnu 
Lhako sung nalaigil a neinavop, 

Thonggo tampi, hui le go tampi; 

Nisat ham tampi neina thohpeh, 

Neingailut na jal ahi. 

2. Neingailuna hi Pathen mingailutna toh 
kitekah he! hilou jam, 

Kachunnu milung, mithoh hat, 
ntimei pontho le numeiching nahi; 

Kei neingailut jalla ijakai haisanna le kipehdoh nabol, 
Imacha jong seiji louva neibeng chop jikhu kangailui 
natina ahi. 

3. Nanoi twi kanghella neina vah a, 

Nathisan tamtah nana sen a, 

Ti’ul tamtah lhahel puma neina vahkhanga; 

Mitlhi tamtah nana sen a neina taopehna, 

Tun aga kamutai, nang jallin Pathen cha kahitai. 

4. Kachunnu nanoitwu man, nati’ul man, 
namitlhi man kaditjoupoi, 

Chungmang Pathen in nang kangailutna 
hi hicheho man kadit 

bang in eigel peh mai tahen, 

Aw kangailut mantan nahi.... hijing in.. 

CHUN-NU 

T.S Agou Singson. 

1. Nasah min kalou chimtheipoi Chun-nu, 

Chun-nu nunnem nahije, 

Chate ding’a tehchanna kingaina, 

Nei ngailut nao athuh in asang’e. 

2. Chun-nu nunnem nangbou nabi, 

Chate ding’a kinepna nahi, 

Chun-nu pheichunga khanglen kahi, 

Nei oijing in sennao bang’in. 

3. Neosenna kahung seiliet na chun-nu, 

Naphai chunga neina pomjin. 

Na-anglum ma neina huitup min, 

Huimut din jong neiphal jipoi. 

4. Chun-nu Heno tin kahin koujing’e, 

Kalet nungin jong kahin ngaije, 

Akhonni umlou nei lungsiet na, 

Kamu joupoi chunnu khelding. 

5. Nei it na bou kagellin kangai toi, 

Na chaten kipasah jouhih jong leng, 

Cilia ga ahitin eingai lu-vin, 

Damsot nin phattheina changttan. 

CHAMKANG NU 

Ngamkhohao Haokip 


Chamkang Ninou ahungsoh in, 

Chenna lhangjol asal emsel, 

Vaothing pahna alom ‘e, 

Lhangmol khojol achoihoi je. 

2. Chamkang Simngeng Ju le Va, 

Louna tintang lamkol bang ‘e, 

Mallam huilhi kinung ding deng, 
Molhoi pahcha lam dil delle. 

Chamkang phatlai anom pene, 

Vapi, vacha achim kiu-keu, 

Olna nehna ninglhin phat; 

Aw ! Ngaichim lou Chamkang Nu ! 

4. Chamkang Sahei chulmo in, 

Onthing manglai ajempalle, 

Lung ol lungdam lungkim pet chu, 
Kangai chim theipoi, Chamkang hoinu. 

THEISEN NEO LAI 

Haopu Chongloi 

1. Thei sen neo lai silung in ahung lange, 

Ahung lange ineo golcheng laija lenlai; 

Anai he nuo ti a kou theilou, 

Lonlhi thonggo bang alonge ka silunga. 

2. Na silung mong mo loujen o ngainu, 

Chungmang Pa chollha le toni kihei jin tin, 

Ya bang lung leng nange ngainu. 

3. Lenpul kadou lonlhi hoh tuibang along, 

Kalel thimthu na silunga vei nam ngainu; 

A o ho va ngai pengpa lep, 

Hung leng in kum kihei loi o vo laigilla. 

4. Kei man lekha kahin thot thot e ngainu, 

Nanglou silung monna umlou sitleija hin; 

Khen pote neilhah na thimthu, 

Ka geldoh in sunsot jailan ka oi oi je. 

KACHUN NGAI CHAVANG ELLHA 

Chengngam Chongloi 

1. Chavang khal Hui-lhi nung hiu heu, 

Chanvang Ninou hungsoh ta; 

2. Kolmong kikeu vin, 

Vangkho hinkho emselta; 

3. Vangkho hinkho emsellin, 

Inop chim lou, khal vhavang ahung lhung tai. 

4. Nin-nop jailan ka oi je. 

Navah emsel noijah tongngai cheng ‘in, 

5. Khongbai nu le Simngeng chellin, 

Sunsot jankhon jailan a oije, 

6. Jaila oijin kalam uve, 

Toingai cheng le chun le jo, 

7. Changthah minthah Kut taote, 

Nouchim theilou kachun ngai Chavang Ellha. 

TOLTHING SAHEI 

Jangkholam (Jimmy Lamboi) 


Tolthing sahei nahi, 

Pah hoijin pah j ingin; 

Tangpa silung mon na, 

Tolthing sahei nahi. 

2. Gammang tolthing Sahei pahcha, 
Keidin pah hoijin pah jingin; 

Kum sot in pah hoijin pahtan, 
Tolthing sahei nahi. 

Ka nom ngeije pah hoi louding, 

Ka ngai ngeije tolthing sahei; 

Ka din chullou vin pah jeng tan, 

Tolthing sahei nahi. 

4. Nangbou nahi ka silung sung, 

Mon na le kipa na pahcha; 

Nei jemhoi jin tolthing bang chan, 
Tolthing sahei nahi. 



Thadou-Kuki MIL Subject 


37 


KUKI KHANGTHAH TE LA 

Vumsei Chongioi 


1. Kuki cha kahiuve keiho vannoi, 

Gathang sohhen, 

Ka lungtup u jong asang’in; 

Molsou ving’e keihon, 

Vnnoi chapang dangho bang’in, 

Ka dingui dettah’in. 

2. Hung’un kikhom cheh u hiute, 
Kipa thanopna la san, 

Lam cheh u hite i-bon’un, 

Kipana la saute. 

3. Ahung lhung’e kipana nikho, 

Lem in la saute, 

Lthau, i-lung’u khenlou vin, 

Lemtah in lam u te, 

Lunghan lungsat pailhau hitin, 

Nui heu vin lam u te. 

4- Sah le lhang simde-mal a min jong, 
He-hen i-umn’eu, 

Lhomcha hijong leu hen phongjal; 
Leu te gamtin het din, 

A-ihmu i-hi tapouve limgeh, 

Cheh i-hiute. 

5. Nu-le-pa pi-le-pu ten jong, 

Eihung lempi cheh hen, 
hki ngainau le i-pandetnau amaho ahiuve; 
Hung un hung un Kuki jousen i-hung, 
Jom cheh uvin. 

NAMPI LA 


Dr T. Lunkim 


1. Chungmang Pathien neichoiyo, 
Kagam dei um Kuki gam, 

Solam Chindung hin juije; 
Chinte Lalna Chin gamse, 
Lhanglam Arakan gam jop, 
Vailu saina Lusai gam. 

2. Lhumlam Tuikhanglen’a lut, 
Sahlam jonin achetai, 
Chittagong Kongkaimun ho’n; 
Tuipra gamsung hopsoh-in, 
Hingchal tolpi kimvelsoh, 
Samang Vaina Chachar gam. 

3. Pute Lamna lamding gam, 
Hakai Leipha Karbi gam, 

Chang bang dimna Dimapur; 
Nigal chutai Nichuhgal, 

Ajuije Kuki leidung, 

Ahopai khonuma dung. 

4. Akaltou tai Patkai lhang, 

Akan paitai Kanjang kho, 
Eimani Manipur gam; 



40 


Thadou-Kuki Jaila Lahkhom 


5. Solam luttai Kachin gam. 

Chungmang Pathien neichoiyin, 

Li... Li... Li... Ha ! Ha ! Ha ! 

# 1917 - 1919 vannoi Gallen masa Laiya Pu le Pa Gam 
huhna Britishte douva Kuki Gal hangho hetjingna dia kibol 
Kuki nam la ahi. 

NAMPI KHANGLAI 

Paokhohang Haokip 

Nampi khanglai... jalaija minthang... sa, 

Daidang ponte... pengthah khannou, 

Gol lhing laija. 

Tuibang kigom Phung namtin... kikhol. na, 

Kheplou Nampi Khanglai... Guichu; 

Kei ka a.he... 

Khanglai Guichu kei ka ....he, 

Jaanglai Lumsong phung gol.... laija; 

Longlou kahi.... 

Longlou kahi.... kaphung gol, 

Kum kihei le Phung gol selung... 

Kihei nante.. 

Selung golang hei in ... tin, 

Khannou golin.... Nampi Khanglai; 

Hinkoi... nante, 

Phungmaang guikhao chan hinchoi... jonte, 

Lhangnam Chem bangin hinsaang nante. 

6. Lhangnam Chembang.... choijin tin, 
Khanglai lungtup jangphol Vabangin, 
Hinchoi nante... 

Hinsang...kit nante.... Jangphol meibangin. 

7. Hinsang - hinchoi... kit in tin, 

Pummei thangtoh... Veigam ma.... 

Doulai... Jangma... ganom nante.. 

8. Doulai Jangma ganon... tin, 

Pupa minthan Veigam leilaija, 

Hin lhang nante; 

Hinlhang kit nante... khannou gollin, 
Khannou gol le alai ja... 

JONLHING LE NANGLHUN LA 

(Nanglhun lasem) 

1. Phal lhanga tang analam mun kalom gol, 

Gol lengthei thaang bang gavil tading’e; 

2. Gol lengthei thaang bang gavil tading’e, 

Somai loitujang gagom tading’e. 

3. Somai loitujang gagom tading’e, 

Lonlhi pilchang bang gathei tading’e. 

4. Deidang kasailou jene ngai genu, 

Navang khaltui kang bang kangah’e. 

5. Gollin jinang eilhahna jangdum pon, 

Gollai nitnom tangkho lappi nange. 

6. Tangkho lappi nang’e, 

Lonlhi bolla kaivei thehna nang’e. 

7. Gol kengnei nu nanung sul hinlen lang, 

Na chun lengthei koma lai ka leng’e. 

8. Nachun lengthei koma lai ka leng’e, 

Naman Tindal jantin pat bang saiye. 

JONLHING LE NANGLHUN LA 

(Jonlhing lasem) 

1. Kapoh O doh gih geh, 

Gollhun Dumbel kapoh O doh gih geh; 
Gollhun Dumbel changkong chan na koilhai, 
Nang toh kigol chu hoi ihime. 

2. In lhang kusong thing chunga valaileng, 
Simteng kolhei panna tu nahime; 

Simteng kolhei panhih nang Valaileng, 

Haocha changselki sangin aging joi. 

3. Singsung kamei salaiya peolum song, 

Kumsot chang khomang na doujou naime; 
Kadou lai, kadou lai, 

Kumsot chang khomang kadou lou jene. 

4. Kachung toni nang sangin ka em joi, 

Gamlou Sonchengpha sang ka dong joi; 
Chunga Toni nang chunga che urn lou, 

Setlei chungchon kei chunga che umlou. 

KHUPTING LE NGAMBOM 


1. Khat changchunga kisiel, khat changnoiya kisiel, 
Suntin samang ajalkhomji taime; 

2. Khupting le Ngambom, Lengvai lou song in, 
Gamma soldo silponin neiye. 

3. Nachun hindongin Najo hin dongin, 

Penna pomding kho anai dermo. 

4. Ka chun la dongin, Ka jo la dongin, 

Penna pomding kho anailou jene. 

5. Achung toni lhumloi loijo, 

Tingo pa lunghei na ding’e. 

6. Atuidung lhahtang, Teo tuidung lhahtang, 

Tingo samang kavaimo jene. 

7. Tingo, naming tengino, Nachun le najon, 

Joukho sangthing lhamdin eisolle, 

8. Simlang kalhamle, Sim nungah toh kisai saije, 
Mallam kalhamle, Mai nungah toh kisai saije. 

9. Pabom adang achah e, Khupting naonu Selnengin, 
Tui gakhai tadi o. 

AHSI JOLNIENG LA 


1. Ahsi Jolnieng golchungchon lelchul la, 

Tonna jogol chun cheng tongkaai lela lhingsa, 

.Chul la kitinte lela chul la. 

2. Lela chul la chung sial JOLKHONIENG 

Somaai Lhanlhai Tolthing Lhanglha Dongchoi nante, 
. Lhanglha dongchoi somai lhanlhei. 

3. Tolthing lhanglha somaija pal chanlai, 

Heilai dumpal chungchol lhadong gakai nante, 

.Sial nelkai phaimit donglai/donga. 

4. Sial nelkai - Thangvanjol laija lang, 

Pieng thah khangnou laikom dingin kasang’e, 

. Laikom kit dingin kasang’e. 

5. Jangtol komding nada leh, 

Jolneng minthan sitlei chung keiman hinlhang nang’e, 
.Pal naamtui bangin hinlhang nang kate. 

$ 6. Lungmol sangga... keitongso gol lhingla, 

Pengthah khangnou khanthem goichan 
hinlhang son hin, 

. Palnam tuibang in hinlhang tauhen. 

7. Tonsot lojang thangtei hen....(2), 

Jolneng joujam keitong lhan ban hin lhang tauhen, 

.Sahlhong dongchan hinchoi tauhen. 

........Drama dong ngin hinchoi9 tauhen. 

SEHKHOTHANG LE MALKHOM 


1. Gollin jinang eilhahna jangdum pon, 
Tolthing chunga solang bangpa tange; 
Tolthing chunga kabange jangdum pon, 
Chullou jenin gam sahei napallin. 

2. Gollin jinang eilhahna anglai kep, 
Lhang Guntui koma vaitham hen; 
Simgam sething on chunga kisa kamut, 
Kisa kamut jangleng huiva maove. 

3. Kipsa sunga golpaova neisap sangin, 
Tongka lhanlang golpaovin nei samin; 
Tongka lhanlang golpaova nei saple, 
Agam vangin la jongle dong nange. 
Chun in pholleng to na choinga neime, 
Najon Kolkei a nalai tan nei me. 

4. Kolkei iaitan na hime Thangjoujam, 
Vannoi doutin veicha simlu khaiye; 

Na ang laija O khinun theisane, 
O'khinun thei sanlai le jalhing lai, 

Ngaije angpom in kipom tadi te. 

5. Douchang laija namellin mung, 
Na-anglaija O khinun theisane; 
O-khinun thei sanlai le jalhing lai, 
Ngaije angpom in kipom tadite. 

6. Gama khisa kahime lupva kahim, 
Amol tina i-neingel nganei me; 
Adam tina meika nganei me, 
Silung senge damtina kangoning; 
Vangkho ginge mol tina dange. 

MOLTINCHAN -LA 


Moltin lhangtin achannu, 

Thangvan jolla chung shi al 
Sitlei jangtol kum. 

2. Shi al nelkai jangtol kum, 
Pengthah Khangnou gollel dia, 
Chullou Mol tin chan. 

Chullou vo a Moltinchan, 

Lenlhang kum kihei kal la, 

Chun nungsul nale. 

4. Achun nungsul ale nin, 

Shi al nelkai Jing VALPA, 
Thangvan laija kai/lang 
Thangvan lai dong choiden. 

Thangvan jolla akai nin, 

Amin thang’e setlei chung, 

Namtin chan lelle. 

6. Namtin singgol le elding a, 
Chomkal somai nalhan ham 
Minthang chungnung Moltinchan. 

NUNGAH GOLLHANG LAMLA 


1. Lomlhang anguije.... chang Selki.... 
Laija Toimang changna bang,... 

Kiheijo. 

2. Changna bang.... la heinang nge, 

Kalaam piding Toidon laai. 

Eipeu vo. 

3. Toidon lai in.nakheen ding le, 

Laija Toimang.... changna bang ngin; 

Kihei tado.... 

4. Alaija e.... kalaam.... me, 

Kalaam.piding Toidon laai, 

Eipeu vo. 


Toidon laije eipeu vo..! 

LOM - LA 


Ka galla limkho a min koiham alam ei tinte, 

Kaoiham alam eitinte, thimu kalam ding denge; 
Kachunnun eiveleh kaki heina lomo'e, 

Ni hungsoh valleove kolni hungsoh valleove; 

Koljangsa ni sohin bon jangkho hinsal masa-e. 

2. Lentu changa holdon-e, 

Khatnin lhang phaitin bon semngam louvo-e, 
Haocha singa toison-e; 

Chatnin khang amitin dongngam louvo-e. 

Kagalla limkho a min, 

Katoising namchem, choi pasal ding hanlhu o-e; 

Pasal ding hanlhu, 

Toidem demto saphoi vom toh tonglama salbang hoiye. 

4. Ami kinim kinime chongpi kinim kinime, 
Chongpite le Lipite itihma kemngai louve; 

Ka tangkho lapnan pha kapho galchang sainan pha-e, 
Galchang limthing noije-o, 

Gollin lumbang eisung’e, 

Kasel patchon kabepeh sijolla pahvilvelle, 

Sijol lhanga phunchong pah kalung dei toh tengo-e; 
Lenchom kiti vanoijin lijang alel aginin 
molkjho hantollo-e. 

NUNGAH HO JINEIJA ACHENIUVA 
ALHASET NAO LA 

1. Tonna pupa... lei thim thu... a, 

Dingmuol kalkon... sen gol... lhavang, Kangai... je. 

2. Sen-gol... lhavang... ngaida... tan, 

Goldam eini... lhangdam tuibang nga; Longkhom theilou. 

3. Lomgol cheng thong nuse a... pheiphung son, 

Nalung lhainaimo... saangmol jatam, akai dingnu. 

4. I-da... kalung lhai deimo; Lonlhin pheiphung nga kason, 
Majon phunglai... kei sen... kengnei. 

5. Mosp; joj P lato,e... kajo pa, 

Somol kakan lhangdam tuibang’a; Kei lhonlhi Ion. 

6. Lhon lhi lhang nap... Pan kaija pheiphungson, 

Mongjou nantem vaangla miphung jon senlaija; 
Mongjou nang katem chomkal khankho. 

7. Kikhen ta le... itin tern... ngai golcheng, 

Kikhen loulai Jangjing lhenglhe.... akhong nge. 

MOU LHAHNA LA 


1. Golgenu sangmol kalding jankho kapming, 
Gilkhang ka phaimit sin tha asohpoi; 

Mitsin tha asoh poi, 

Muikho thimjin taivallou ka tim’e. 

2. Gilla bu-al khon kon le taikho valkon, 
Golgenu jinang lhah ding ka nem’e; 
Miphung changding gol jinang lhatang’e, 
Lung kitohsa damdeiyin bang tang’e. 


3. Lung kitohsa damdeija jinang kalhah, 
Deiyo na kengnei anga na mong’em, 
Mangjil holding pha pangin na peng’em. 


4. Vaitui galla kadei kengneijin che, 
Laigil kavanchoi bangin jinang lhang; 
Jinang kalhah golgenu mol ding kalta, 
Gilkhang ka phaimitsin tha asohpoi. 

5. Miphung changin nachen o ngaigenu, 
Somol lumsong komma lonlhi long’e; 

Somol lumsong kom a ngaigenu, 

Miphung ngalkho jang sange nohngam lou. 

6. Dam chan neilhauvin ka chunnun, 
Jophung kachanni hi-e kengnei jing; 
Jophung nachan toije nang pat haime, 
Tona pu le pa pat hi-e guija che. 


7. Muikho thim bang ajin lou ka time, 
Lungching gol jankho hading kahi me; 
Len lhang kolni asolou kati me, 
Lhahlam ngai jangma sonding kahi me. 

CHAVANG LA 


1. Chung thonggo le lhang lhummei kihoh un, 
Chavang khalni hung kichoi loi tahen; 
Chavang khalni ahung kichoi tengle, 

Kolmong gamlei hungngui hiuheo vinte. 

2. Chavang toni kainoija khannou gol, 

Lunggu goljam lei lou mong ponte; 

Thingtin jangva ham dangin ka bolle, 

Majap heleng golngai lou um ponte. 

3. Chavang tonin kolkimvel asal teng, 

I-chung jangva ham dang in kabolle; 

Chung jangva le simngeng bon lunglengta, 
Khannou kikhep lungngui lou um ponte. 

4. Chavang toni em noija Khannou gol, 
Lunghema vailou nakon ngainai me; 
Lunghema vailou nakon ngainai me. 

5. Bolna hohkom tolthing chung len bang hih in, 
Vailou kon cheng tongdonnan na hamtan; 
Vailou kon cheng tongdonna na hamleh, 
Naham ginthem khannou lei nante. 

CHAVANG-KUT LA 

Pupa khan-gui... chuna leh Tuibang... gopnan.. 
Khangnou guol-lin chavang...chaangkut 
Lamang pah.... O - e. 

Lamang pah - O... jinang nom-mo.. 

Lamang pah - e.. jinang... nom-me. 

Chavang... chaangkut... lamang pah nin... 
Lhangpa... guol dong nga kaije.... 

Tulai jaleng Thangnang... Dumpon, 

Thangnang Dumpon... Pon-mangvom... to ... 

Tulai jathang.. Thangnang pon jemchoisel, 
Khamtaang bah to...mel lorn me, 

Tulai guoble... guol... lainu, 

Lelkham tangbah... khamtaang... bah to... 

Lelkham tangbah... jem choi sel... 

Pieng thah khangnou.... guol-laije... 

Thokim del... lo... Saipi... khupto... 

Minthang Jemchoi... Saipikhup... 

Lunlai chmcheng... jo duong-nga... 

Kaaijo... Heilai... Dum... Paaldin/chan, 
Lelkham... Taangbah... Thangnang Dutmpon... 
Thangnang... Dum-pon... Saipi...khupto... 

LAKOI LA 


Kol le phaigam kidatna Vangai lhang, 
Chetil lunghemma jodou, 

Umponte goldam. 

2. Lunghemna jodou umponte, 

Sen ngaigol cheng lhavang ngailou, 
Umponte nang. 

Silung hellin jan sotnin, 

Thimthu khatnin long gommun; 
Hamjang phatna ding. 

4.’ Silung kai tuibang gomun, 

Simun Bible thimthu gil; 

Psalm jale som thumle thum. 

Vangkho munnom lhah lama, 

Kangai um mang atouve; 

Namtin tong don ding. 

6. Namtin tonga nadon le, 

Lunlai mang chunnu kahi; 

Tinlang tong don in. 

Tuithei khong ta banga 
“Ging deng denge Japan lenna, 

Huilen kong”. 

8. Huilen kong agin kitol, 

“Nguiheove khangnou leldin Japante”. 

Jangmol dingpi a pang’a, 

“Ging deng deng’e Japan lenna 
Hui len kong”. 

10. Japan lenna huilen kong 
“Alai lo ding solkar 
Sapkang kikhou sonne”. 

Kei kalam’e Jalaija, 

“Kalampi ding toidonlai 
Neipeovo”. 

SALHA KOU LA 


Sa hungloi, Sa hungloi, 
Denna molsa hungloi yo-e, 
Alien tumla tilou vin, 

Denna molsa hungloi yO'e. 

Theo leo-ve, theo leo-ve, 
Akin theo leo-ve, 

Gamma juhsiel alien nan, 
Akin theo leo-ve. 

Jai dennie, Jai dennie, 

Akin jai dennie, 

Neichong som siel alien nan, 
Akin jai dennie. 


SIEL LHA KOU LA 


Siello hunggo’e, Vungso’ne siellha hunggo’e, 
Hung jolpha bolpeh nangie, 

Siello hungloi jin, changlha hung go’e, 
Kapi’n khulla napienpi, 

Chang japha bolpeh na’ngie, 

Cha’ngo hungloi yin. 

GOSEM LA 


Dong kot neihon, gol genu-o, 
Joujam kahung laile’nge, 

Joujam nahung laile’ngo, 
Tuhlou noucha’n kaham’e. 


DONG-MA LA 


Nam chem hem kikhang jongleh, 

Khotong lam deilam jon nan, 

Jing dailam noh nom’e. 

Phung dailam noh nom’e, 

Pal gen jongleh, 

Lungto sang in molla vellha nang’e. 

Pisa lunglien kangthal phu nojon tern? 

Kum sotna gollhang kangai najon tern?. 

Pisa lunglien kangthal phula lhakie tan tin, 
Kum sotna gollhang kangai najon te. 

GAM-NGAI LA 


Thinglhang gam lungsiet um, 

Bol na gamlei, Pu le pa chon dan in aleng ui, 
Silunga milthei lou O Jougam lei, 
Thinglhang gam gol le pai te lenna. 

Aw Thinglhang gam, goldei toh, 

Pu le pa chon dan in aleng ui, 

Silunga milthei lou O Jougam lei, 
Thinglhang gam gol le pai te lenna. 

KHUL-KON LA 


Thampi Khulla kapien nin, 

Luncha hing mibang pienna, 

Ma’ng vanchoi kitingie. 

Ma’ng vanchoi kitingie, 

Namin vaipi kakai gollin lhingie, 
Kakai gollin lhingie, 

Thangva’n ging bang; 

Noi sietlei katawllie. 

CHANG-AI - LA 

Pupa min pha’n, 

Buhtol kom lo dim de’m, 

Toi-ngei jatam lholam kom aletnie. 

Lholam kom le chunnu khavang holna, 
La’m tol changsiel dellou, lungmong pongie. 

Jacha’ng thang kadei lot, 

Gam Vengke bang. 

Sietlei thaini vongie, 

Sum tinthang kadei lot, 

Kalho lamma, 

Kavan ngeitil ngon nie. 

GAAL-AI - LA (GAL HAT) 


Simma sangjoi katin nin, 

Sangkop sielli na, 

Leidou tonglam kakha nin, 

Lailong siel ing, 

Doutong lamlhah (Pu min seiding) dang’in cheng. 

Golpi jangma son lova, veigam nano, 
Namtin janel lhing laky a laiding lhu, 

Laiding nalhuh gollai namin che’e, 

Somol chungchon chunga hatjing kai-ye. 




